<classify> Matokeo hayo yanaifanya Azam kufikisha pointi 35 na kuwashusha nafasi ya pili mabingwa watetezi, Yanga wenye pointi 33, huku timu zote mbili zikilingana kwa idadi ya mechi walizocheza 13.Katika mchezo huo uliokuwa na ushindani mkubwa, timu zote zilionesha kiwango cha juu na kushambuliana kwa zama huku wenyeji Azam wakipoteza nafasi za wazi katika dakika za mwanzoni kabla ya Mtibwa kujibu mashambulizi hayo lakini hadi mapumziko hakukuwa na timu iliyoona lango la mwenzake.Kipindi cha pili makocha wa timu zote mbili, Stewart Hall wa Azam na Mecky Maxime wa Mtibwa walionekana kuwaongezea mbinu wachezaji wao na mchezo kuongezeka kasi, lakini milango iliendelea kuwa migumu huku kosakosa nyingi zikitokea kwa pande zote mbili.Azam walilazimika kufanya mabadiliko kadhaa kwa kuwatoa, Farid Mussa na Didier Kavumbagu na nafasi zao kuchukuliwa na Kipre Tchetche na Ramadhani Singano, mabadiliko ambayo yalionekana kuisaidia timu hiyo na kuanza kuwaelemea wapinzani wao, Mtibwa Sugar.Mtibwa Sugar wanaoshika nafasi ya tatu kwenye ligi hiyo nao waliendelea kupambana kwa kupanga vizuri mashambulizi yao, huku ikimtumia kiungo wake Shabani Nditi na mkongwe Hery Joseph, lakini washambuliaji wao walionekana kukosa mbinu za kuwabenya mabeki wa Azam.Wakati mashabiki wakiamini timu hizo zitatoka sare nahodha wa Azam, John Bocco, aliifungia timu yake bao pekee dakika ya 87, akiunganisha mpira wa adhabu ndogo uliopigwa katikati ya uwanja na kuwapa ushindi huo watatu mfululizo.Kwa matokeo hayo, Azam imefanikiwa kumaliza mwaka 2015, ikiwa kileleni ikiongoza ligi hiyo kwa tofauti ya pointi mbili nyuma ya mabingwa watetezi Yanga wakati Mtibwa nayo ikimaliza mwaka huu katika nafasi ya tatu ikiwa na pointi 27.  <topic>: MICHEZO 